裘甫

裘甫（？－860年），又叫仇甫。唐末浙东人。

 生平 
大中十三年（859年）十二月，裘甫聚众攻克象山。又猛攻明州城（今朝宁波）。第二年攻下剡县（今朝浙江嵊州），人数发展到几千人，浙东骚动，“时二浙久安，人不习战，甲兵朽钝，见卒不满三百”。后来又连败浙东观察使郑祗德派个范居植军，居植勒剡溪战死；二月再打败沈君纵、张公署、李圭领等，人数发展到三万人，分为三十二队，每队侪派小帅。裘甫自称天下都知兵马使，年号罗平，分兵攻打衢州、婺州。

裘甫军再攻下唐兴（今朝浙江天台）、上虞、余姚等县，攻破慈溪、奉化、宁海，咸通元年三月十九号围牢象山，官兵屡战屡败。越州震动。小帅刘暀建议先打越州一带，再打浙西（今浙江北部搭江苏南部），但不过王辂主张“据险自守，陆耕海渔，急则逃入海岛”。裘甫犹豫弗决。朝廷急调安南都护王式代郑祗德做浙东观察使，统领诸道兵来镇压，分东、西两路，勒海口，上畛、海游三处打仗，裘甫受之打击，暗走新昌、嵊县。四月，王式入越州（今朝浙江绍兴），包围宁海，象山、唐兴解围，命令郡县开仓赈济贫乏。

刘暀向裘甫说：“向从吾谋入越州，宁有此困邪！”刘暀怒斩王辂，曰：“乱我谋者，此青虫也！”，因王辂等人侪着绿衣裳。六月，裘甫退守郯城，王式会回吐蕃、回鹘等军猛攻郯城，三天打之八十三战。裘甫勒剡县畀人围牢，夜半出城突围，刘暀、刘庆等畀人杀脱，参将楼茂郏活捉裘甫。另外一支军队刘从简部勒大兰山战败覆灭。八月，裘甫畀人押到京师，斩于东市。

Category:浙江人
Category:唐朝人
Category:裘姓